rejauldu/bengali-wikipedia huggingface dataset:
thumb|ভারত-বাংলাদেশ সীমানায় মাথাভাঙ্গা নদী, শিকারপুর, নদিয়া মাথাভাঙ্গা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের কুষ্টিয়া, মেহেরপুর ও চুয়াডাঙ্গা জেলার মধ্য দিয়ে প্রবাহিত হয়েছে। এই নদীটির দৈর্ঘ্য ১২১ কিলোমিটার, প্রস্থ ২৯ মিটার এবং দর্শনার নিকট গভীরতা ১০ মিটার। নদী অববাহিকার আয়তন ৫০০ বর্গকিলোমিটার। সাধারণত এই নদীর তীর উপচে পার্শ্ববর্তী অঞ্চলে বন্যা হয় না। নদীটি জোয়ার-ভাটার প্রভাবমুক্ত।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৩০৯। বাংলাদেশ পানি উন্নয়ন বোর্ড (পাউবো) কর্তৃক মাথাভাঙ্গা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৬।  ব্যুৎপত্তি  মাথাভাঙ্গা নদীর উৎপত্তি মুর্শিদাবাদ জেলার জলঙ্গির উৎস থেকে আনুমানিক ১৬ কিলোমিটার পূর্ব-দক্ষিণে বাংলাদেশের কুষ্টিয়া জেলার মহিষকুন্ডি গ্রামের পদ্মা নদী অংশ হতে।  থাম্ব|মাথাভাঙ্গা নদীর উৎসমুখ(প্রবাহিত নদীটি পদ্মা এবং শুকিয়ে যাওয়া নদীটি মাথাভাঙ্গা)  প্রবাহ মাথাভাঙ্গা নদীটি উৎপত্তিস্থল থেকে কুষ্টিয়া ও মেহেরপুর জেলা পেরিয়ে চুয়াডাঙ্গা জেলার দামুড়হুদা উপজেলার হাওলি ইউনিয়ন পর্যন্ত প্রবাহিত হয়ে ইছামতি-কালিন্দী নদীতে নিপতিত হয়েছে। বর্তমানে নদীটি জোয়ার ভাটার প্রভাবমুক্ত।   আরও দেখুন   পশ্চিমবঙ্গের নদীর তালিকা  বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:পশ্চিমবঙ্গের নদী বিষয়শ্রেণী:চুয়াডাঙ্গা জেলার নদী বিষয়শ্রেণী:কুষ্টিয়া জেলার নদী বিষয়শ্রেণী:মেহেরপুর জেলার নদী বিষয়শ্রেণী:দৌলতপুর উপজেলা, কুষ্টিয়া বিষয়শ্রেণী:আলমডাঙ্গা উপজেলা বিষয়শ্রেণী:বাংলাদেশের নদী
থাম্ব|দার্দীয় ভাষার মানচিত্র দার্দীয় ভাষাগুলি ইন্দো-ইরানীয় কতগুলি ভাষার একটি দল, যা পূর্ব আফগানিস্তান, উত্তর পাকিস্তান এবং বিতর্কিত জম্মু ও কাশ্মীর অঞ্চলে প্রচলিত।  দার্দীয় ভাষাগুলিকে সাধারণত ইরানীয় ভাষাসমূহ কর্তৃক প্রবলভাবে প্রভাবিত ইন্দো-আর্য ভাষার একটি উপদল হিসেবে গণ্য করা হয়। কোন কোন ভাষাবিজ্ঞানী এই ভাষাগুলিকে ইন্দো-আর্য ও ইরানীয় --- এই দুই শাখা হতেই স্বতন্ত্র একটি শাখার ভাষা হিসেবে দাবী করেন, কিন্তু তাদের এই দাবী বিতর্কিত।  আফগানিস্তানে প্রচলিত নুরিস্তানি ভাষাগুলিকেও কখনো কখনো দার্দীয় ভাষা বলে উল্লেখ করা হত, তবে বর্তমানে এগুলিকে দার্দীয় অপেক্ষা আলাদা একটি শাখা (ইন্দো-আর্য ভাষার একটি উপশাখা বা ইন্দো-ইরানীয় ভাষার স্বতন্ত্র শাখা) হিসেবে গণ্য করা হয়।  কাশ্মীরি ভাষা বাদে সব দার্দীয় ভাষাই অত্যন্ত ক্ষুদ্র, সংখ্যালঘু সম্প্রদায়ে প্রচলিত ভাষা বলে এগুলি ঠিকমত এখনও গবেষণা সম্পন্ন হয়নি। বেশির ভাগ ক্ষেত্রেই এগুলি পাহাড়ি অঞ্চলে, কিংবা সশস্ত্র যুদ্ধ চলছে এমন অঞ্চলে প্রচলিত বলে এগুলি নিয়ে সরাসরি গবেষণাকাজ পালন করা দুরূহ। প্রায় সমস্ত দার্দীয় ভাষাই পার্শ্ববর্তী অ-দার্দীয় ভাষাগুলির দ্বারা ঐতিহাসিকভাবে প্রভাবিত হয়েছে, তাই এগুলি ঠিকমত শ্রেণীকরণ করাও কষ্টসাধ্য।  দার্দীয় ভাষাগুলিকে মোটামুটি ছয় ভাগে ভাগ করা যায় Bashir E (2003). ‘Dardic.’ In Cardona G&Jain D(eds.) The Indo-Aryan languages. London/New York: Routledge Taylor & Francis Group. pp. 818–894: পাশাই, কুনার, চিত্রাল, কোহিস্তানি, শিনা এবং কাশ্মীরি। কাশ্মীরি ভাষায় প্রায় ৪০ লক্ষ লোক কথা বলেন। চিত্রাল দলের খোওয়ার ভাষায় প্রায় ৩ লক্ষ লোক কথা বলেন।  দার্দীয় ভাষাগুলির মধ্যে কেবল কাশ্মীরি ভাষাটিরই একটি উন্নত সাহিত্য আছে যার সর্বপ্রাচীন প্রাপ্ত নিদর্শন ১৩শ শতকে রচিত হয়েছিল। পূর্বে কাশ্মীরি ভাষা শারদা লিপিতে লেখা হত, তবে বর্তমানে এটি ফার্সি-আরবি লিপির অনুকরণে নির্মিত নাস্তালিক লিপিতে রচিত হয়। শিনা ভাষাগুলি ও খোওয়ার ভাষার জন্যও ফার্সি-আরবি লিপির একটি রূপভেদ ব্যবহার করে একটি লিখন পদ্ধতি উদ্ভাবন করা হয়েছে।   তথ্যসূত্র   বিষয়শ্রেণী:দার্দীয় ভাষাসমূহ
স্যার টমাস বার্নার্ড বার্চ, ২য় ব্যারোনেট ডিএল (১৮ মার্চ ১৭৯১ - ৩ মার্চ ১৮৮০) ছিলেন একজন ব্রিটিশ ব্যারোনেট এবং হুইগ রাজনীতিবিদ।  তিনি ছিলেন স্যার জোসেফ বার্চ, ১ম ব্যারোনেট এবং তার স্ত্রী এলিজাবেথ মেরি, বেঞ্জামিন হেউডের তৃতীয় কন্যার একমাত্র পুত্র। বার্চ রাগবি স্কুলে শিক্ষিত হন এবং তারপরে কেমব্রিজের জেসাস কলেজে যান, যেখানে তিনি ১৮১৩ সালে স্নাতক এবং তিন বছর পরে আর্টসের স্নাতক ডিগ্রি অর্জন করেন।  ১৮১৭ সালে, লিংকনস ইন তাকে বারে ডাকা হয় এবং ১৮৩৩ সালে, তিনি তার বাবার স্থলাভিষিক্ত হন।  ১৮২৭ সাল থেকে বার্চ আয়ারল্যান্ডের মুখ্য সচিব হিসাবে উইলিয়াম ল্যাম্বের (পরে লর্ড মেলবোর্ন) ব্যক্তিগত সচিব ছিলেন। ১৮৪১ সালে তিনি ল্যাঙ্কাশায়ারের হাই শেরিফ নিযুক্ত হন এবং সেই কাউন্টির একজন ডেপুটি লেফটেন্যান্ট হিসেবে দায়িত্ব পালন করেন। ১৯৪৭ সালে, তিনি ব্রিটিশ হাউস অফ কমন্সে প্রবেশ করেন, ১৮৫২ সাল পর্যন্ত লিভারপুলের হয়ে বসেন।  বার্চ অবিবাহিত এবং নিঃসন্তান ছিলেন। তার মৃত্যুতে ব্যারোনেটসি বিলুপ্ত হয়ে যায়।{{cite web}}: CS1 maint: unfit URL (link)   তথ্যসূত্র    বহিঃসংযোগ   বিষয়শ্রেণী:CS1 maint: unfit URL বিষয়শ্রেণী:যুক্তরাজ্যের সংসদ সদস্য ১৮৪৭-১৮৫২ বিষয়শ্রেণী:রাগবি স্কুলে শিক্ষিত ব্যক্তি বিষয়শ্রেণী:লিভারপুলের যুক্তরাজ্যের সংসদ সদস্য বিষয়শ্রেণী:লিংকনস ইনের সদস্য বিষয়শ্রেণী:যুক্তরাজ্যের ব্যারোনেটেজের ব্যারোনেট বিষয়শ্রেণী:১৮৮০-এ মৃত্যু বিষয়শ্রেণী:১৭৯১-এ জন্ম
আবু আবদুল্লাহ মুহাম্মদ ইবনে তাহির ইবনে আবদুল্লাহ (, মৃত্যু আনুমানিক ৯১০) ছিলেন খোরাসানের শেষ তাহিরি গভর্নর। তিনি ৮৬২ থেকে ৮৭৩ সাল পর্যন্ত শাসন করেছেন।  খোরাসানের গভর্নর তার পিতা তাহির ইবনে আবদুল্লাহ ৮৬২ সালে মারা যান। এরপর খলিফা প্রথমে তাহিরের ভাই মুহাম্মদ ইবনে আবদুল্লাহ ইবনে তাহিরকে একই পদে নিয়োগ দিতে চেয়েছিলেন কিন্তু তিনি এই পদ গ্রহণে অসম্মতি জানালে মুহাম্মদ ইবনে তাহিরকে গভর্নর নিয়োগ দেয়া হয়। তবে খোরাসানের অন্যান্য তাহিরি গভর্নরদের মত তাকে ইরাক ও বাগদাদের সামরিক গভর্নরের উপাধি প্রদান করা হয়নি। এসব উপাধি মুহাম্মদ ইবনে আবদুল্লাহকে প্রদান করা হয়।  পিতার উত্তরসুরি হওয়ার দুই বছর পর হাসান ইবনে জায়েদ ইবনে মুহাম্মদের নেতৃত্বে সংঘটিত জায়েদি বিদ্রোহের ফলে তাবারিস্তান হস্তচ্যুত হয়। তাহিরিরা এই প্রদেশ পুনরুদ্ধার করতে ব্যর্থ হয়। ৮৬৭ সালে সিস্তানের সাফারি আমির ইয়াকুব ইবনুল লাইস আল-সাফার হেরাত দখন করে এর তাহিরি গভর্নরকে বন্দী করেন। ইয়াকুবকে প্রতিহত করার জন্য সামানি ইবরাহিম ইবনে লাইসের নেতৃত্ব সেনাদল পাঠানো হয় কিন্তু তারা পরাজিত হয়। এরপর মুহাম্মদ ইবনে তাহির সমঝোতা করতে বাধ্য হন।  তার শাসনের দুর্বলতার ফলে খোরাসানে তাহিরি শাসনের অবসান হয়। ৮৭৩ সালে ইয়াকুব রাজধানী নিশাপুরের দিকে অগ্রসর হন। মুহাম্মদ বন্দী হন এবং তিন বছর বন্দী জীবনযাপন করেন।৮৭৬ সালে দাইর আল-আকুলের যুদ্ধে সাফারিরা পরাজিত হওয়ার পর তিনি মুক্তি পান। মুক্তির পর খলিফা তাকে পুনরায় খোরাসানের গভর্নর হিসেবে নিয়োগ দেন কিন্তু তিনি এরপর আর খোরাসানে নিজ কর্তৃত্ব স্থাপন করেননি। খোরাসানের কয়েকজন সাফারি বিরোধী ব্যক্তি যেমন আহমাদ আল-খুজিস্তানি ও রাফি ইবনে হারসামা তাদের নিয়ন্ত্রিত অঞ্চলে খুতবায় মুহাম্মদের নাম ঘোষণা করেছিলেন। কিন্তু মুহাম্মদ ক্ষমতার চর্চা থেকে দূরত্ব বজায় রেখেছিলেন।; ; ; ; .  পরবর্তী জীবন মুক্তির পর তিনি বাগদাদে বসবাস শুরু করেন। মুহাম্মদ ইবনে আবদুল্লাহ ইবনে তাহির মারা যাওয়ার পর তার ভাই উবাইদুল্লাহ ইবনে আবদুল্লাহ ইবনে তাহির তার পদ লাভ করেন। মুহাম্মদ ইবনে তাহির এসময় উবাইদুল্লাহ ইবনে আবদুল্লাহর পদ গ্রহণে ইচ্ছুক ছিলেন। তাদের এই প্রতিদ্বন্দ্বিতা পরবর্তী কয়েক বছর ধরে চলেছে। ৮৭৯ সালে সাফারি ইয়াকুব মারা যান এবং তার ভাই আমর বিন লাইস তার উত্তরসুরি হন। খোরাসানের গভর্নর হিসেবে আমর পূর্বের তাহিরিদের মত ক্ষমতা প্রয়োগ করতে থাকেন।  ৮৮৫ সালে তিনি উবাইদুল্লাহর বদলে বাগদাদের গভর্নর হন এবং পূর্বের মত খোরাসানের গভর্নর উপাধি লাভ করেন। তবে পূর্বের মত তিনি খোরাসানে নিজ শাসন প্রতিষ্ঠা করেননি।; ;  Muhammad's tenure as governor/sahib al-shurtah of Baghdad is somewhat ambiguous. Al-Tabari, v. 37: p. 148, reports that in 885 al-Husayn ibn Isma'il was the sahib al-shurtah as Muhammad's deputy. In 886 Muhammad brought an end to a riot against Ahmad ibn Muhammad al-Ta'i, who had been blamed for a food shortage in the city; v. 37: p. 151. In 889 Ahmad was imprisoned; al-Tabari mentions here that he been in charge of the shurtah prior to his arrest; v. 37: p. 157. ৯১০ সালের দিকে তিনি মারা যান।; .  তথ্যসূত্র  উৎস              বিষয়শ্রেণী:জন্মের সাল অজানা বিষয়শ্রেণী:৯১০-এর দশকে মৃত্যু বিষয়শ্রেণী:বাগদাদের তাহিরি গভর্নর বিষয়শ্রেণী:৯ম শতাব্দীতে এশিয়ার শাসক বিষয়শ্রেণী:নিশাপুরের আমির বিষয়শ্রেণী:খোরাসানের তাহিরি গভর্নর বিষয়শ্রেণী:৯ম শতাব্দীর ইরানি ব্যক্তি
আফ্রিকান ক্রেক (ক্রেক্স এগরেজিয়া) হচ্ছে রেইল পরিবারভুক্ত পাখি যাদের সাব-সাহারান আফ্রিকার সকল অংশেই দেখতে পাওয়া যায়। ক্রেক আংশিক অভিবাসী, বৃষ্টি শুরু হলে এরা বিষুব অঞ্চল থেকে সরে আসে। এরা সাধারণত ঘাসের মধ্যে অথবা উচু ফসলের ভূমিতে বাসা বাঁধে।   শ্রেণিবিন্যাস  আফ্রিকান ক্রেকের শ্রেণিবিন্যাস খুবই জটিল। এদের নিকটাত্মীয় হচ্ছে কর্ণ ক্রেক যাদের বাস হচ্ছে ইউরোপ এবং এশিয়ায় কিন্তু শীতকালে আফ্রিকায় অভিবাসী হয়ে চলে আসে। প্রথম দিকে আফ্রিকান ক্রেককে মোজাম্বিক থেকে সংগৃহীত নমুনার উপর ভিত্তি করে ১৮৫৪ সালে উইলহেম পিটারস একে অরটিগোমেট্রা এগরেজিয়া হিসেবে বর্ণনা করেন।   বর্ণনা  আফ্রিকান ক্রেক হচ্ছে ক্কুদ্রাতির ক্রেক পাখি। এরা লম্বায় ২০-১৩ সেমি এবং পাখার বিস্তৃতি ৪০-৪২ সেমি। পুরুষ পাখি জলপাই-বাদামী রঙের, উপরে কালো ছোঁপ। এদের মাথা, গলা, বুক নীলচে ধূসর। চোখ লাল, ঠোঁট লালচে। ওড়ার পাখনা গাঢ় ধূসর।   বাসস্থান  সাব-সাহারান আফ্রিকায় এদের দেখতে পাওয়া যায়, সেনেগালের পূর্বাংশ থেকে কেনিয়া, দক্ষিণাংশ থেকে জুলু-নাটাল, দক্ষিণ আফ্রিকায় এদের বাস। দক্ষিণ ও দক্ষিণ পশ্চিম আফ্রিকায় যেখানে বৃষ্টিপাত ৩০০ মিলিমিটারের কম হয় সেখানে এদের দেখতে পাওয়া যায় না।   তথ্যসূত্র    বহিঃসংযোগ    Videos, photos and sound recordings at the Internet Bird Collection  African Crake. The Atlas of Southern African Birds.  BirdLife International 2012. Crex egregia. The IUCN Red List of Threatened Species. Version 2014.3. Downloaded on 9 April 2015.  বিষয়শ্রেণী:ক্রেক বিষয়শ্রেণী:আফ্রিকার পাখি বিষয়শ্রেণী:সাহারা-নিম্ন আফ্রিকার পাখি বিষয়শ্রেণী:১৮৫৪-এ বর্ণিত পাখি বিষয়শ্রেণী:রেলিডি
হানা সোফিয়া লোপেস (জন্ম ৫ মার্চ)  একজন লুক্সেমবুর্গীয়-পর্তুগিজ অভিনেত্রী, যিনি লুক্সেমবার্গের গ্র্যান্ড ডাচিতে জন্মগ্রহণ করেন।   জীবনী  হানা সোফিয়া পর্তুগিজ পিতামাতার কাছে লুক্সেমবার্গে জন্মগ্রহণ করেন এবং বেড়ে ওঠেন।   তিনি অ্যাথেনি ডি লুক্সেমবার্গ থেকে তার মাধ্যমিক শেষ করার পর, তিনি লিসবন থিয়েটার অ্যান্ড ফিল্ম স্কুলে পড়াশোনা করেন,  যেখান থেকে তিনি ২০১২ সালে স্নাতক হন।    তথ্যসূত্র    বহিঃসংযোগ     বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:পর্তুগিজ মঞ্চ অভিনেত্রী বিষয়শ্রেণী:পর্তুগিজ টেলিভিশন অভিনেত্রী বিষয়শ্রেণী:পর্তুগিজ চলচ্চিত্র অভিনেত্রী বিষয়শ্রেণী:২১শ শতাব্দীর লুক্সেমবুর্গীয় অভিনেত্রী বিষয়শ্রেণী:পর্তুগিজ বংশোদ্ভূত লুক্সেমবুর্গীয় ব্যক্তি বিষয়শ্রেণী:লুক্সেমবুর্গীয় টেলিভিশন অভিনেত্রী বিষয়শ্রেণী:লুক্সেমবুর্গীয় চলচ্চিত্র অভিনেত্রী
দীপ্সিতা ধর একজন ভারতীয় ছাত্রনেত্রী এবং ভারতের ছাত্র ফেডারেশনের সর্বভারতীয় যুগ্ম সম্পাদক। তিনি ২০২১ সালের পশ্চিমবঙ্গ বিধানসভা নির্বাচনে বালি আসনে থেকে ভারতের মার্ক্সবাদী সমাজতান্ত্রিক দল সিপিআই (এম)-এর প্রার্থী ছিলেন।   প্রাথমিক জীবন এবং শিক্ষা  দীপ্সিতা ধর ১৯৯৩ সালের ৯ আগস্ট পশ্চিমবঙ্গের হাওড়ায় পীযুষ ধর ও দীপিকা ঠাকুর চক্রবর্তী দম্পতির ঘরে জন্মগ্রহণ করেন। তিনি দক্ষিণ কলকাতার আশুতোষ কলেজ থেকে ভূগোলে স্নাতক সম্পন্ন করেছেন এবং নতুন দিল্লির জওহরলাল নেহেরু বিশ্ববিদ্যালয় থেকে ভূগোল বিষয়ে স্নাতকোত্তর ও এমফিল সম্পন্ন করেছেন। তিনি বর্তমানে জওহরলাল নেহেরু বিশ্ববিদ্যালয়ে পপুলেশন স্টাডিজে (জনসংখ্যা অধ্যয়ন) পিএইচডি করছেন।  তিনি হাওড়া জেলার ডোমজুড়ের তিনবারের আইনসভা সদস্য (বিধায়ক) পদ্মনিধি ধরের নাতনী এবং বাঙালি নেপথ্য গায়ক শোভন গাঙ্গুলির খুড়তুতো বোন।   রাজনৈতিক জীবন    ২০২১ পশ্চিমবঙ্গ বিধানসভা নির্বাচন  দীপ্সিতা ধর পশ্চিমবঙ্গের বালিতে (বিধানসভা কেন্দ্র) অল ইন্ডিয়া তৃণমূল কংগ্রেস দলের ড. রানা চ্যাটার্জী এবং ভারতীয় জনতা পার্টির বৈশালী ডালমিয়ার বিরুদ্ধে লড়েছেন।    নির্বাচনী এলাকা: বালি ( হাওড়া জেলা )ক্র. প্রার্থী রাজনৈতিক দল  ভোট % ±% নির্বাচনের তারিখ ১ দীপ্সিতা ধর সিপিআই (এম) ২২,০৪০১৭.৫১ ২ ড. রানা চ্যাটার্জী এআইটিসি৫৩,৩৪৭৪২.৩৮ ১০ এপ্রিল ২০২১ ৩ বৈশালী ডালমিয়া বিজেপি৪৭,১১০৩৭.৪৩   তথ্যসূত্র   বিষয়শ্রেণী:মার্কসবাদী নারীবাদী বিষয়শ্রেণী:হাওড়া জেলার ব্যক্তি বিষয়শ্রেণী:ভারতীয় নারী সক্রিয়কর্মী বিষয়শ্রেণী:জওহরলাল নেহরু বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতের ছাত্র রাজনীতি বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের রাজনীতিতে নারী বিষয়শ্রেণী:আশুতোষ কলেজের প্রাক্তন শিক্ষার্থী
নিউ ইয়র্ক স্টেট রুট ৩১বি(এনওয়াই ৩১বি) যুক্তরাষ্ট্রের নিউ ইয়র্ক এ অবস্থিত,  একটি রাজ্য মহাসড়ক। এনওয়াই ৩১বি, ৪.৩৬ মাইল লম্বা। রাস্তাটি পশ্চিমের এনওয়াই ৩১ থেকে শুরু হয়ে, পূর্বের  এনওয়াই ৫  এ গিয়ে শেষ হয়। এনওয়াই ৩১বি, ১৯৩৩ সালে তৈরী করা হয়। তবে রাস্তাটি  ১৯৮০ সাল অবধি বিদ্যমান ছিল।  রাস্তার বিবরণ thumb|upright|left|Old reference marker for NY 31B  from its western terminus এনওয়াই ৩১বি, ৪.৩৬ মাইল লম্বা। রাস্তাটি পশ্চিমের এনওয়াই ৩১ থেকে শুরু হয়ে, পূর্বের  এনওয়াই ৫  এ গিয়ে শেষ হয়। এনওয়াই ৩১বি, ১৯৩৩ সালে তৈরী করা হয়। ইতিহাস এনওয়াই ৩১বি, ১৯৩৩ সালে তৈরী করা হয়। তবে রাস্তাটি  ১৯৮০ সাল অবধি বিদ্যমান ছিল।  মূখ্য অংশবিশেষ  আরও দেখুন  List of county routes in Cayuga County, New York List of county routes in Onondaga County, New York  তথ্যসূত্র  বহিঃসংযোগ  031B বিষয়শ্রেণী:Transportation in Onondaga County, New York বিষয়শ্রেণী:Transportation in Cayuga County, New York বিষয়শ্রেণী:নিউ ইয়র্ক অঙ্গরাজ্যের মহাসড়ক
থু'উ-ব্ক্বান () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।   তালিকা থু'উ-ব্ক্বাননামজীবনকালওয়াইলি প্রতিলিপিকরণ প্রথম  ব্লো-ব্জাং-রাব-ব্র্তান  ?-১৬৭৯  blo bzang rab brtan  দ্বিতীয়  ঙ্গাগ-দ্বাং-ছোস-ক্যি-র্গ্যা-ম্ত্শো   ১৬৮০-১৭৩৬  ngag dbang chos kyi rgya mtsho  তৃতীয়  ব্লো-ব্জাং-ছোস-ক্যি-ন্যি-মা   ১৭৩৭-১৮০২  blo bzang chos kyi nyi ma  চতুর্থ  ব্লো-ব্জাং-থুব-ব্স্তান-ছোস-ক্যি-র্গ্যাল-ম্ত্শান  ১৮০৩-১৮২৬  blo bzang thub bstan chos kyi rgyal mtshan  পঞ্চম  ?  ১৮২৭-১৮৩৮  --  ষষ্ঠ  ব্লো-ব্জাং-দ্বাং-ফ্যুগ-ব্শাদ-স্গ্রুব-র্গ্যা-ম্ত্শো  ১৮৩৯-১৮৯৪  blo bzang dbang phyug bshad sgrub rgya mtsho  সপ্তম  ব্স্কাল-ব্জাং-দোন-ব্যেদ-ন্যি-মা  ১৮৯৮-১৯৫৯  bskal bzang don byed nyi ma  অষ্টম  'জাম-দ্ব্যাংস-ব্লো-ব্জাং-ব্স্তান-পা'ই-ন্যি-মা  ১৯৮০-বর্তমান  'jam dbyangs blo bzang bstan pa'i nyi ma    তথ্যসূত্র   বিষয়শ্রেণী:তিব্বতী বৌদ্ধ উপাধি বিষয়শ্রেণী:গেলুগ
মোহাম্মদ আব্দুল হাই (মৃত্যু ২০ ফেব্রুয়ারি ২০২) ছিলেন একজন বাংলাদেশী বিচারক যিনি শ্রম আপীল ট্রাইব্যুনালের চেয়ারম্যান এবং বাংলাদেশ সুপ্রিম কোর্টের হাইকোর্ট বিভাগের একজন অবসরপ্রাপ্ত বিচারপতি ছিলেন।   কর্মজীবন  ২০০৮ সালের ডিসেম্বরে হাই ও বিচারপতি এবিএম খায়রুল হক ইমার্জেন্সি পাওয়ার অর্ডিন্যান্স, ২০০৭ এবং ইমার্জেন্সি পাওয়ার রুলস, ২০০৭ এর অধীনে জামিন সংক্রান্ত বিধানগুলোকে অবৈধ ঘোষণা করেন।  ২০০৯ সালের জানুয়ারিতে, হাই ও বিচারপতি এবিএম খায়রুল হক সাবেক সংসদ সদস্য মোসাদ্দেক আলী ফালুর বিরুদ্ধে দুর্নীতির মামলা বন্ধ করে দেন।  ২০১০ সালের মার্চ মাসে, হাই এবং বিচারপতি আফজাল হোসেন আহমেদ অবৈধ ভিওআইপি সংক্রান্ত একটি মামলায় RanksTel- এর চেয়ারম্যান এ রউফ চৌধুরীকে জামিন দেন। ডিসেম্বরে হাই ও বিচারপতি মো. মিফতা উদ্দিন চৌধুরী সাবেক প্রধানমন্ত্রী খালেদা জিয়ার ভাগ্নে সাইফুল ইসলাম ডিউককে জেল গেটে বা তার বাবা রফিকুল ইসলামের আবেদনের পরিপ্রেক্ষিতে তার আইনজীবীদের সামনে জিজ্ঞাসাবাদ করার নির্দেশ দেন।  ২০১১ সালের জানুয়ারিতে হাই ও বিচারপতি মো. আব্দুর রাজ্জাক একটি দুর্নীতির মামলায় আওয়ামী লীগের সাবেক সংসদ সদস্য মোস্তফা রশিদী সুজা এবং তার স্ত্রীকে খালাস দেন। ২০১১ সালের ফেব্রুয়ারিতে, বাংলাদেশ হাইকোর্টের সাতজন বিচারপতি মো. শামসুল হুদা এবং বিচারপতি মো. মমতাজউদ্দিন আহমেদকে আপিল বিভাগে নিয়োগ না দিলে ধর্মঘট বা পদত্যাগ করার হুমকি দেন। বিচারপতি এএইচএম শামসুদ্দিন চৌধুরী মানিক, বিচারপতি ফারুক আহমেদ, বিচারপতি মো. নিজামুল হক, বিচারপতি মো. আবদুল হাই, বিচারপতি মো. শামসুল হুদা, মোমতাজউদ্দিন আহমেদ এবং বিচারপতি মারজি-উল হক। তাদের যুক্তি ছিল, বাংলাদেশ জাতীয়তাবাদী দল সরকার তাদের নিয়োগ নিশ্চিত না করায় দুই বিচারকের ক্ষতি হয়েছে।  এপ্রিল ২০১৪ সালে হাই এবং বিচারপতি কৃষ্ণা দেবনাথ ২০০০ সালের জুলাই মাসে বাংলাদেশ ছাত্রলীগের আট কর্মী নিহত হওয়ার ঘটনায় একটি মামলায় ইসলামী ছাত্রশিবিরের চার সদস্যকে খালাস দেন।  হাইকোর্ট বিভাগ থেকে অবসর নেওয়ার পর তিনি ১৯ মার্চ ২০১৭ তারিখে শ্রম আপিল ট্রাইব্যুনালের চেয়ারম্যান নিযুক্ত হন।   মৃত্যু  হাই ২০ ফেব্রুয়ারি ২০২১ সালে মারা যান।   তথ্যসূত্র   বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:২০২১-এ মৃত্যু
ডোরাবেস হল একটি বেসবল মাঙ্গা স্পিন অফ সিরিজ। যেটি লিখেছেন শিনতারো মুগিওয়ারা। যেটি দীর্ঘ চলমান সিরিজ ডোরেমনের চরিত্রসমূহের উপর ভিত্তি করে। এটা ডোরেমন সিরিজের উপর ভিত্তি করে অফিসিয়াল সিরিজ। এটা প্রথমে শোগাকুকানের কোরোকোরো কমিকে প্রকাশিত হয়। কাহিনীসংক্ষেপ 22 ম শতাব্দীতে টোকিওতে ডোরাবেস জন্ম গ্রহণ করে।  গল্পটির নায়ক হলেন কুরোমন, ডোরাইমন একই ধরনের বিড়াল রোবট এবং বেসবল দলের অধিনায়ক এবং টিম ম্যানেজার এডোগাওয়া দোরাস।  ম্যাঙ্গা এডোগাওয়া দোরসের গল্পগুলিতে মনোনিবেশ করে, কারণ এটি অগণিত বিরোধীদের মুখোমুখি হয় এবং এমন একটি দল থেকে বেড়ে যায় যা একটি বিশ্বকাপের শৌখিন বেসবল দলের হয়ে একটি একক খেলায়ও জিততে পারে না।  বেসবলের নিয়মগুলি 22 তম শতাব্দীতে মূলত অপরিবর্তিত রয়েছে, উল্লেখযোগ্য ব্যতিক্রম রয়েছে যে মূল ডোরামন সিরিজের তিনটি মনোনীত গোপন গ্যাজেট প্রতিটি খেলায় ব্যবহার করা যেতে পারে।  দল তথ্যসূত্র  বহিঃসংযোগ  বিষয়শ্রেণী:মাঙ্গা বিষয়শ্রেণী:মাঙ্গা ধারাবাহিক
কোঠী রাজ্য (যা কোতী রাজ্য নামেও পরিচিত ছিল) ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ মধ্য ভারত এজেন্সির বাঘেলখণ্ড এজেন্সিতে অবস্থিত রাজ্যগুলির মধ্যে এটি ছিল একটি অ-তোপ সেলামী সম্মানপ্রাপ্ত আশ্রিত রাজ্য। এই রাজ্যটির রাজধানী ও প্রশাসনিক দপ্তর ছিল বর্তমান মধ্যপ্রদেশ রাজ্যের সাতনা জেলার কোঠী শহরে।  তুলনামূলক ক্ষুদ্র ৪৩৮ বর্গ কিলোমিটার অঞ্চল জুড়ে বিস্তৃত সনদ রাজ্য ছিল। ১৯০১ খ্রিস্টাব্দের জনগণনা অনুসারে রাজ্যটির মোট জনসংখ্যা ছিল ১৯,১১২ জন। এই রাজ্যটির একটি বিশেষত্ব ছিল যে এটির বেশ কিছুটা অঞ্চল পার্শ্ববর্তী সোহাবল রাজ্যকে দুটি মূল খণ্ডে বিভক্ত করতো। Imperial Gazetteer of India, v. 23, p. 70.  ইতিহাস রাজপুতানা থেকে পূর্বতন রাজভর বা ভর শাসকরা বিতাড়িত হলে তাদেরই একটি শাখা কোঠীতে আসেন৷ রাজ্যটির সূচনাকাল সঠিকভাবে জানা না গেলেও রাজপুত রাজার ইতিহাস খুঁজে পাওয়া যায়৷  খ্রিস্টীয় ঊনবিংশ শতাব্দীর শুরুর দিকে পার্শ্ববর্তী সোহাবল রাজ্যের মতই ‌প্রাথমিকভাবে পান্না রাজ্যের সহকারী সামন্ত রাজ্য হিসেবে এটি ব্রিটিশ করদ রাজ্যে পরিণত হয়।  তবে ১৮১০ খ্রিস্টাব্দে ব্রিটিশ সরকার এই রাজ্যটির জন্য একটি পৃথক সনদ বের করেন এবং রাজ্যের "রায়" লাল দুনিয়িপতি সিংকে তা প্রেরণ করলে একটি পৃথক দেশীয় রাজ্যের মর্যাদা পায়।Imperial Gazetteer of India, v. 16, p. 2. ১৮৯২ খ্রিস্টাব্দের তথ্য অনুসারে এই রাজ্যের রাজা ৩৫টি অশ্বারোহী বাহিনী, ২১০ টি পদচালিত সৈন্যবাহিনী ও ৪ টি বন্দুক ধারণের অধিকারী ছিলেন৷  কোঠীর শেষ রাজা পয়লা জানুয়ারি ১৯৫০ খ্রিস্টাব্দে ভারতে অধিরাজ্যে যোগদানের সম্মতিপত্র স্বাক্ষর করেন।  শাসকবর্গ কোঠী দেশ ও রাজ্যের শাসন করে রাজা বাহাদুর উপাধিতে ভূষিত হতেন। http://www.indianrajputs.com/view/kothi  রাজা ১৮০. – ....                লাল দুনিয়াপতি সিং .... – ১৮৬২                লাল অদ্ভুত সিং ১৮৬২ – ৫ জুন ১৮৮৭         রণবাহাদুর সিং রাজা বাহাদুর ১৮৮৭ – ১৮৯৫                ভাগবৎ বাহাদুর সিং ১৮৯৫ – ৮ আগস্ট ১৯১৪       অবধেন্দ্র সিং ৮ আগস্ট ১৯১৪ – ১৯৩৪                সীতারাম প্রতাপবাহাদুর সরিং ১৯৩৪ – ১৯৪৮                কৌশলেন্দ্র প্রতাপ সিং ১৯৪৮ -২০১৭                গোবিন্দ প্রতাপ সিং জুদেব  তথ্যসূত্র  বিষয়শ্রেণী:মধ্যপ্রদেশের ইতিহাস বিষয়শ্রেণী:মধ্যপ্রদেশের দেশীয় রাজ্য বিষয়শ্রেণী:ভারতের দেশীয় রাজ্য বিষয়শ্রেণী:সাতনা জেলা বিষয়শ্রেণী:রাজপুত বিষয়শ্রেণী:১৮শ শতাব্দীতে ভারতে প্রতিষ্ঠিত বিষয়শ্রেণী:১৯৫০-এ ভারতে বিলুপ্ত
বলবন্ত রাই মেহতা কমিটি মূলত ভারত সরকার কর্তৃক ১৯৫৭ সালের ১৬ই  জানুয়ারী কমিউনিটি ডেভলপমেন্ট প্রোগ্রামের (২রা অক্টোবর ১৯৫২) এবং জাতীয় সম্প্রসারণ পরিষেবা (২রা অক্টোবর ১৯৫৩) এর কার্যকারিতা পরীক্ষা করার জন্য এবং তাদের উন্নয়নের জন্য  পরামর্শ দেওয়া ছিল এই কমিটির  কাজ। এই কমিটির চেয়ারম্যান ছিলেন বলবন্তরাই জি মেহতা । কমিটি ১৯৫৭ সালের ২৪ শে নভেম্বর তার প্রতিবেদন জমা দেয় এবং 'গণতান্ত্রিক বিকেন্দ্রীকরণ' প্রকল্পটি প্রতিষ্ঠার সুপারিশ করে যা শেষ পর্যন্ত পঞ্চায়েতি রাজ নামে পরিচিতি লাভ করে। পঞ্চায়েত রাজ ব্যবস্থার মূল লক্ষ্য স্থানীয় সমস্যা স্থানীয়ভাবে নিষ্পত্তি করা এবং জনগণকে রাজনৈতিকভাবে সচেতন করা।  ১৯৫৭ সালে বলবন্ত জি মেহতার সভাপতিত্বে সম্প্রদায়ের প্রকল্প এবং জাতীয় সম্প্রসারণ পরিষেবা অধ্যয়নের টিমের প্রতিবেদনটি এখানে সংযুক্ত করা হয়েছে।    সুপারিশ  কমিটির নির্দিষ্ট সুপারিশগুলি হ'ল:   গ্রাম স্তরে গ্রাম পঞ্চায়েত, ব্লক স্তরে পঞ্চায়েত সমিতি এবং জেলা পর্যায়ে জেলা পরিষদ - তিন স্তরের পঞ্চায়েতি রাজ ব্যবস্থা প্রতিষ্ঠা করা  ।এই স্তরগুলি পরোক্ষ নির্বাচনের একটি ডিভাইসের মাধ্যমে  সংযুক্ত করা উচিত। এই বিভাগের মূল উদ্দেশ্য হ'ল রাজ্য ও কেন্দ্রীয় সরকারের [এমএসডি] কাজের ভার সহজতর করা এবং হ্রাস করা।   গ্রাম পঞ্চায়েতকে সরাসরি নির্বাচিত প্রতিনিধি নিয়ে গঠিত করতে হবে, যেখানে পঞ্চায়েত সমিতি ও জেলা পরিষদকে অপ্রত্যক্ষভাবে নির্বাচিত সদস্য নিয়ে গঠিত করতে হবে। কারণ পঞ্চায়েত রাজ্য বিধানসভার মতোই যেখানে রাজনীতির জায়গা রয়েছে যেখানে সমিতি ও জেলা পরিষদ সদস্যদের আরও বেশি শিক্ষিত ও জ্ঞানবান হওয়া উচিত এবং তাদের সম্ভবত সংখ্যাগরিষ্ঠ সমর্থন প্রয়োজন হবে না।   সমস্ত পরিকল্পনা এবং উন্নয়নমূলক কার্যক্রমগুলি এই সংস্থার উপর ন্যস্ত করা উচিত।   পঞ্চায়েত সমিতি হতে হবে নির্বাহী সংস্থা এবং জেলা পরিষদ হওয়া উচিত উপদেষ্টা, সমন্বয়কারী এবং তদারকি সংস্থা।   জেলা কালেক্টর জেলা পরিষদের চেয়ারম্যান হবে।   এই গণতান্ত্রিক সংস্থাগুলিতে সত্যিকারের ক্ষমতা এবং দায়িত্বের স্থানান্তর হওয়া উচিত।   তাদের কার্য সম্পাদন করতে এবং তাদের দায়িত্ব পালনে সক্ষম করার জন্য পর্যাপ্ত ক্ষমতা এই সংস্থাগুলিতে স্থানান্তর করা উচিত ।   ভবিষ্যতে কর্তৃপক্ষের ক্ষমতা হস্তান্তর কার্যকর করার জন্য একটি সিস্টেম তৈরি করা উচিত।   রাজনৈতিক দল নির্বিশেষে, প্রতি ৫ বছরের জন্য একটি আসল উপায়ে নির্বাচন করতে হবে।  এই সুপারিশগুলি ১৯৫৮ সালের জানুয়ারিতে জাতীয় উন্নয়ন কাউন্সিল কর্তৃক গৃহীত হয়েছিল।   তথ্যসূত্র   বিষয়শ্রেণী:ভারতের সরকারি সংস্থা বিষয়শ্রেণী:পঞ্চায়েতি রাজ (ভারত)
নো মার্সি একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।https://archive.today/20120714030011/http://slam.canoe.ca/SlamWrestlingArchive/oct18_nomercy.html এটি নো মার্সি কালানুক্রমিকের অধীনে প্রচারিত দ্বিতীয় অনুষ্ঠান ছিল। এই অনুষ্ঠানটি ১৯৯৯ সালের ১৭ই অক্টোবর তারিখে মার্কিন যুক্তরাষ্ট্রের ওহাইওয়ের ক্লিভল্যান্ডের গান্ড এরিনায় অনুষ্ঠিত হয়েছে; যা ১৯৯৬ সালের সামারস্ল্যামের পর এই মাঠে ডাব্লিউডাব্লিউএফের প্রথম অনুষ্ঠান ছিল।  এই অনুষ্ঠানে সর্বমোট নয়টি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে ট্রিপল এইচ ডাব্লিউডাব্লিউএফ চ্যাম্পিয়নশিপ ম্যাচে স্টোন কোল্ড স্টিভ অস্টিনকে পরাজিত করেছে। অন্যান্য শীর্ষস্থানীয় ম্যাচে, দ্য নিউ ব্রুড ল্যাডার ম্যাচে এজ ও ক্রিশ্চিয়ানকে এবং ট্যাগ টিম ম্যাচে দ্য হোলিস দ্য নিউ এজ আউটলসকে ডিস্কোয়ালিফিকেশনের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি নো মার্সি হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের অক্টোবর মাসে অনুষ্ঠিত হয়। ১৯৯৯ সালের ১৬ই মে তারিখে, তৎকালীন মার্কিন পেশাদার কুস্তি সংস্থা ওয়ার্ল্ড রেসলিং ফেডারেশন (ডাব্লিউডাব্লিউএফ) যুক্তরাজ্যের জন্য একচেটিয়াভাবে প্রতি-দর্শনে-পরিশোধ (পিপিভি) হিসেবে প্রথমবারের মতো নো মার্সি অনুষ্ঠিত হয়েছিল।  ১৯৯৯ সালের এই অনুষ্ঠানটি নো মার্সি কালানুক্রমিকের দ্বিতীয় অনুষ্ঠান ছিল, যা ১৭ই অক্টোবর তারিখে মার্কিন যুক্তরাষ্ট্রের ওহাইওয়ের ক্লিভল্যান্ডের গান্ড এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ১৯৯৯ নো মার্সি বিষয়শ্রেণী:অক্টোবর ১৯৯৯-এ মার্কিন যুক্তরাষ্ট্রে ঘটনা বিষয়শ্রেণী:১৯৯৯-এ ওহাইও বিষয়শ্রেণী:ওহাইওতে ঘটনা বিষয়শ্রেণী:ক্লিভল্যান্ডে পেশাদার কুস্তি